Emîne Şenyaşara ke mêrde û 2 lajê ci hetê merdimanê Wekîlê AKPyî Îbrahîm Halîl Yildizî ra kişîyayî lajê xo Ferît Şenyaşarî reyde 111 rojî yo nobeta edaletî kena. Şenyaşarî qedexeyê tebervejîyayîşî ra semed keyeyê xo de nobete rê dewam kenê.
Keyeyê Şenyaşarî hesabê xo yê twitterî ser o fotografê xo yê bi Omer Faruk Gergerlîogluyî pare kerd û no mesaj da: ''Ma înanê ke waştişê heq, huqûq û edaletî kenê têna meverdê.''
